recursal/SuperWikiNEXT-32B huggingface dataset:
**রেজুখাল** কক্সবাজার জেলার একটি নদী। এটি নাইক্ষ্যংছড়ি উপজেলার ঘুমধুম ইউনিয়ন হয়ে উখিয়া উপজেলার রাজাপালং ইউনিয়নের সীমানা ঘেঁষে রত্নাপালং ইউনিয়নের ওপর দিয়ে প্রবাহিত হয়ে বঙ্গোপসাগরে পতিত হয়েছে। এই খালটি বাংলাদেশ-মিয়ানমার সীমান্তের নাফ নদী ও সীমান্তের রেজু আমতলী কালা পাহাড় থেকে সৃষ্ট। খালটি উখিয়ার প্রায় ৩০ কিলোমিটার পথ পাড়ি দিয়ে বঙ্গোপসাগরের সঙ্গে উখিয়ার রেজুর মোহনায় মিলিত হয়েছে। এছাড়া সোনার পাড়ার ঘাটঘর নামক স্থান ও পেঁচার দ্বীপের নিকট এটি মেরিন ড্রাইভ সড়ক অতিক্রম করেছে।

রেজুখাল ব্রীজ, কক্সবাজার
 রেজুখালের আশেপাশের কিছু স্থান হল মরিচ্যাপালং, জালিয়াপালং, ধোয়াপালং, ধেচুয়াপালং, পাগলিপাড়া ও রেজুপাড়া। বঙ্গোপসাগরের সাথে সংযুক্ত হওয়ায় রেজু খালে জোয়ার-ভাটা হয়। এই নদীর পানি দিয়ে হাজার একর জমি চাষাবাদ হয়। অবৈধ দখলের কারণে বর্তমানে রেজুখালের নাব্যতা দিন দিন কমে যাচ্ছে ও জোয়ার-ভাটা কমে যাচ্ছে।

দখল
---

দখল ও দূষণের কারণে এই খালটির নাব্যতা হারিয়ে যাচ্ছে। স্থানীয় প্রভাবশালীদের অবৈধ দখলের কারণে খালটির অনেক অংশ সংকুচিত হয়ে পড়েছে। অবৈধ বালু উত্তোলন, অপরিকল্পিত মাটির বাঁধ দিয়ে চাষাবাদ, খাল দখল করে স্থাপনা নির্মাণসহ বিভিন্ন কারণে এ খালটি ক্রমশ সংকুচিত হচ্ছে।

বহিঃসংযোগ
---------

* কক্সবাজার জেলার নদ-নদী  ওয়েব্যাক মেশিনে আর্কাইভকৃত ২৬ অক্টোবর ২০২১ তারিখে

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৩০ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০২০।
2. ↑
3. ↑
4. ↑
5. ↑
6. ↑  "অবৈধ দখলে নাব্য হারাচ্ছে উখিয়ার রেজু খাল"। *দৈনিক জনকণ্ঠ*। সংগ্রহের তারিখ ৭ অক্টোবর ২০১৯।
**সামুদ্রিক সাপ** (ইংরেজি: Sea snake) হচ্ছে এক প্রকার বিষধর এলাপিড সাপ, যারা তাদের জীবনের পুরোটা বা বেশিরভাগ সময় সমুদ্রে কাটায়। যদিও স্থলজ সাপ থেকে এদের উৎপত্তি ও বিকাশ, তবুও এদের সবাই তাদের সম্পূর্ণ জীবনটাই সমুদ্রের জলজ পরিবেশে কাটিয়ে দেয়, এবং তারা কখনোই স্থলভাগে আসে না। ব্যতীক্রমতা ঘটে শুধু লেটিকডা গণের (*Laticauda*) ক্ষেত্রে। এই গণের সাপসমূহের পূর্ববংশধরদের বৈশিষ্ট্য সমুন্নত রয়েছে, এবং তারা তাদের জীবনের স্বল্প একটি ভাগ স্থলভাগে কাটায়। ভারত ও প্রশান্ত মহাসাগরের উষ্ণ সমুদ্র স্রোতের অঞ্চলে সামুদ্রিক সাপের বিস্তৃতি লক্ষ্য করা যায়। এদের সবারই প্যাডেলর বা পা-দানির মতো লেজ রয়েছে, এবং অনেকের রয়েছে পার্শ্বীয় প্রতিসাম্য শরীর, যা অনেকটা সামুদ্রিক বাইন মাছের সাথে সাদৃশ্যপূর্ণ। সামুদ্রিক সাপের মাছের মতো ফুলকা নেই, তাই শ্বসনকার্য সম্পাদনের জন্য তাদের নিয়মিত পানির ওপরে উঠে আসতে হয়। জলজ এবং বায়ু শ্বাস-প্রশ্বাসযোগ্য মেরুদণ্ডীদের মধ্যে এরা অন্যতম। সামুদ্রিক সাপের মধ্যে কিছু সাপ ও তাদের প্রজাতিসমূহ বিশ্বের সবচেয়ে বিষধর হিসেবে স্বীকৃত। এদের মধ্যে কিছু আছে যারা আচরণগতভাবে যথেষ্ট শান্তিপ্রিয়, নিরীহ, এবং শুধুমাত্র তখনই দংশন করে যখন তারা নিজেদেরকে হুমকির সম্মুখীন মনে করে। এছাড়া বাকি প্রজাতিগুলো অনেক বেশি আক্রমণাত্মক। এখন পর্যন্ত সামুদ্রিক সাপের অন্তর্ভুক্ত ১৭টি গণ এবং ৬২টি প্রজাতি পাওয়া গেছে।

তথ্যসূত্র
---------

1. ↑  Parker HW, Grandison AGC. 1977. Snakes – a natural history. Second Edition. British Museum (Natural History) and Cornell University Press. 108 pp. 16 plates. LCCCN 76-54625. আইএসবিএন ০-৮০১৪-১০৯৫-৯ (cloth), আইএসবিএন ০-৮০১৪-৯১৬৪-৯ (paper).
2. ↑  "Elapidae"। ইন্টিগ্রেটেড ট্যাক্সোনোমিক ইনফরমেশন সিস্টেম। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Elapidae  ওয়েব্যাক মেশিনে আর্কাইভকৃত ১১ অক্টোবর ২০০৮ তারিখে at the New Reptile Database.

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জাপান

 |
রবীন্দ্র-রচনাবলী (অচলিত) প্রথম খণ্ড
***রবীন্দ্র রচনাবলী*** রবীন্দ্রনাথ ঠাকুর রচিত সমগ্র রচনার সংকলন। এই গ্রন্থের প্রথম খণ্ডটি বিশ্বভারতী গ্রন্থনবিভাগ থেকে প্রকাশিত হয় ১৯৩৯ সালে। কবির জীবদ্দশায় এই গ্রন্থের সাতটি খণ্ড ও একটি অচলিত সংগ্রহ প্রকাশিত হয়। প্রতিটি খণ্ড "কবিতা ও গান", "নাটক ও প্রহসন", "গল্প ও উপন্যাস" ও "প্রবন্ধ" - এই চারটি বিভাগে বিন্যস্ত। কবির জীবদ্দশায় প্রকাশিত খণ্ডগুলিতে ভূমিকায় কবির নানা মন্তব্য লিপিবদ্ধ করে দেন। ১৯৪৮ সালের মধ্যে এই গ্রন্থাবলির মোট ছাব্বিশটি খণ্ড প্রকাশিত হয়। পরবর্তীকালে এই গ্রন্থের আরও চারটি খণ্ড প্রকাশিত হয়। প্রত্যেকটি খণ্ডই অনেক জনপ্রিয়। ১৯৬১ সালে রবীন্দ্র জন্মশতবার্ষিকী উপলক্ষে পশ্চিমবঙ্গ সরকার এই পনেরো খণ্ডে রবীন্দ্র রচনাবলী প্রকাশ করেন। ১৯৮১ সালে নতুন পরিকল্পনায় ষোলো খণ্ডে পশ্চিমবঙ্গ সরকার রবীন্দ্র রচনাবলী প্রকাশ করেন।

পাদটীকা
-------

1. ↑  প্রভাতকুমার মুখোপাধ্যায়, *রবীন্দ্রজীবনকথা*, আনন্দ পাবলিশার্স, কলকাতা, ১৩৮৮ সং, পৃ. ২১২-১৩
2. ↑  শিশিরকুমার দাশ, *বাংলা সাহিত্যসঙ্গী*, সাহিত্য সংসদ, কলকাতা, ২০০৩, পৃ. ১৮৫

বহিঃসংযোগ
---------

* ... পশ্চিমবঙ্গ বাংলা আকাদেমির ভাষা প্রযুক্তি গবেষণা পরিষদ প্রকাশিত
* ... প্রোজেক্ট গুটেনবার্গ থেকে
* ... টেগোরওয়েব থেকে
* ... উইকিলাইব্রেস থেকে
একটি বিদ্যুৎশক্তি কেন্দ্রে অবস্থিত বায়ু সংনমক কেন্দ্র
**সংনমিত বায়ু** (ইংরেজি: Compressed air) হল বায়ুমণ্ডলীয় চাপ অপেক্ষা অধিক চাপের অধীনে রক্ষিত বায়ু। শিল্পখাতের কলকারখানাগুলির বিভিন্ন প্রক্রিয়াতে শক্তির স্থানান্তরের জন্য সংনমিত বায়ু একটি গুরুত্বপূর্ণ মাধ্যম। এটিকে বিভিন্ন শক্তিচালিত সরঞ্জাম (পাওয়ার টুল) যেমন বায়ুচালিত হাতুড়ি, তুরপুন (ড্রিল), শক্তিচালিত পাকসাঁড়াশি (পাওয়ার রেঞ্চ), ইত্যাদির পাশাপাশি রঙের কণাবর্ষণ (atomization), স্বতশ্চলীকরণের উদ্দেশ্যে বায়ুচালিত চোঙ পরিচালনায়, এমনকি যানবাহনকে সম্মুখে প্রচালনের জন্যও ব্যবহার করা হয়ে থাকে। সংনমিত বায়ু ব্যবহার করে নির্মিত গতিরোধকগুলির কারণে বৃহদাকার রেলগাড়িগুলি আরও নিরাপদে ও আরও দক্ষভাবে চালনা করা সম্ভব হয়েছে। রেলগাড়ি ছাড়াও মহাসড়কের বৃহদাকার মোটরযানগুলিতেও (মালবাহী ট্রাক, বড় বাস, ইত্যাদি) সংনমিত বায়ুচালিত গতিরোধক ব্যবহার করা হয়। 

পানির নিচে ডুবসাঁতারুরা সংনমিত বায়ু ব্যবহার করে থাকেন। এই সংনমিত বায়ু হয় একটি পিঠে বহনযোগ্য ডুবসাঁতারুর চোঙপাত্রে (ডাইভিং সিলিন্ডার) উচ্চচাপে রক্ষিত থাকে, অথবা এটিকে অপেক্ষাকৃত নিম্ন চাপে একটি বায়ুনলের মাধ্যমে বা তথাকথিত ডুবসাঁতারুর নাড়ির মাধ্যমে পৃষ্ঠতল থেকে সরবরাহ করা হয়। একই ধরনের ব্যবস্থা বিপজ্জনক বায়ুমণ্ডলীয় পরিস্থিতিতে দমকল কর্মী, খনির উদ্ধারকর্মী ও শিল্পখাতের শ্রমিকদের ব্যবহৃত শ্বাসযন্ত্রে ব্যবহার করা হয়। 

ইউরোপে শিল্পখাতে ব্যবহৃত বিদ্যুৎশক্তির ১০% সংনমিত বায়ু উৎপাদনে ব্যবহৃত হয়, যা বছরে ৮০ টেরাওয়াট-ঘন্টা শক্তি ব্যবহারের সমতুল্য।

তথ্যসূত্র
---------

1. ↑  US Navy (১ ডিসেম্বর ২০১৬)। *U.S. Navy Diving Manual Revision 7 SS521-AG-PRO-010 0910-LP-115-1921* (পিডিএফ)। Washington, DC.: US Naval Sea Systems Command। ২৮ ডিসেম্বর ২০১৬ তারিখে মূল (পিডিএফ) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Leino, Raili (২৪ ফেব্রুয়ারি ২০০৯)। "Paineilma hukkaa 15 hiilivoimalan tuotannon" (ফিনিশ ভাষায়)। ১৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Compressed Air System Audits and Benchmarking Results from the German Compressed Air Campaign "Druckluft effizient"" (পিডিএফ)। ২০১১-১২-২৪ তারিখে মূল (পিডিএফ) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও দেখুন
---------

* সংনমিত বায়ুচালন বিজ্ঞান
* বায়ু সংনমক
* কক্ষ নিয়তচাপকরণ
* সংনমিত বায়ুচালিত শুষ্ককারক
* সংনমক
* বায়ুচালিত ধূলিমুক্তকারক – (সাধারণত ফ্লুরোকার্বন ব্যবহার করে, তবে কিছু কিছু ক্ষেত্রে সংনমিত বায়ু ব্যবহার করা হয়।)
* ঘূর্ণ-স্ক্রু সংনমক

বহিঃসংযোগ
---------

* উইকিমিডিয়া কমন্সে সংনমিত বায়ু সম্পর্কিত মিডিয়া দেখুন।


|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র

 |
**ক্রিস্টোফ ক্লার্ক** (জন্ম: ৯ ফেব্রুয়ারি ১৯৫৮) একজন ফরাসি পর্নোগ্রাফিক অভিনেতা, প্রযোজক এবং পরিচালক।

কর্মজীবন
--------

ক্লার্ককে "ফরাসি পর্ণ ইন্ডাস্ট্রিতে সম্ভবত সবচেয়ে জনপ্রিয় পুরুষ তারকা" বলা হয়।  ক্লার্ক ফ্রান্সে জন্মগ্রহণ করেছিলেন, কিন্তু মার্ক ডরসেল এবং মিশেল রেনডের মত ব্যক্তিত্বের সাথে কাজ করার পর, তিনি ১৯৯১ সালে বুদাপেস্টে চলে আসেন।  যেখানে তিনি তার ইউরো অ্যাঞ্জেল প্রযোজনা সংস্থা প্রতিষ্ঠা করেন। ক্লার্ক নিজেকে হাঙ্গেরিতে পর্ন চলচ্চিত্র নির্মাণকারী প্রথম বিদেশী প্রযোজক বলে দাবি করেছেন।  তিনি জন "বাটম্যান" স্ট্যাগ্লিয়ানো'র ইভিল এঞ্জেল কোম্পানির মাধ্যমে তার সিনেমা বিতরণ করতেন। স্ট্যাগ্লিয়ানো ক্লার্কের পায়ু যৌন-থিমযুক্ত সিরিজ *ইউরো অ্যাঞ্জেলসে* অর্থায়ন করেছিলেন, যাতে হাঙ্গেরীয় অভিনেত্রীরা অভিনয় করেছিলেন।

তথ্যসূত্র
---------

1. ↑  "Personal Bio Christoph Clark"। IAFD.com। সংগ্রহের তারিখ ২০০৭-০৮-২৬।
2. 1 2 3 4  Sigel, p.179

বহিঃসংযোগ
---------

* ইন্টারনেট মুভি ডেটাবেজে Christoph Clark (ইংরেজি)
* ইন্টারনেট অ্যাডাল্ট ফিল্ম ডাটাবেজে ক্রিস্টোফ ক্লার্ক
* অ্যাডাল্ট ফিল্ম ডাটাবেজে ক্রিস্টোফ ক্লার্ক (ইংরেজি)
**রাজেশ্বরী চট্টোপাধ্যায়** (**জন্ম**:২৪ জানুয়ারি ১৯৯২২-**মৃত্যু**:৩ সেপ্টেম্বর ২০১০) হলেন এক জন ভারতীয় প্রোফেসর ও বিজ্ঞানী।তিনি কর্ণাটক-এর প্রথম মহিলা ইঞ্জিনিয়ার।তিনি ব্যঙ্গালোর এর  *ইন্ডিয়ান ইস্টিটিউট অফ সাইয়েন্স* এ নিযুক্ত ছিলেন টেইনার বা শিক্ষিকা হিসাবে।তিনি এক জন ইলেক্ট্র কোমোনিকেশন ইঞ্জিনিয়ারিং এর চেয়ারপার্স হিসাবে যুক্ত ছিলেন।

প্রথম জীবন ও শিক্ষা জীবন
------------------------

২৭ জুলাই ১৯২২ সালে রাজেশ্বরী চট্টোপাধ্যায় ব্রিটিশ ভারত এর অধুনা কর্ণাটক রাজ্যে জন্ম গ্রহণ করেন।তিনি তার ঠাকুমার তৈরি *স্পোশাল ইংলিস স্কুল* এ পড়াশোনা শুরু করেন।এর পর তিনি বিদ্যালয়ের পড়াশোনা শেষ করে ব্যঙ্গালোর এর *সেন্টার কলেজ অফ ব্যাঙ্গালোর* মহাবিদ্যালয়ে ভর্তি হন।ওই কলেজ থেকে তিনি বি.এসসি ও এড.এসসি ডিগ্তি লাভ করেন।তিনি ওই দুই পরীক্ষায় মহিশূর বিশ্ববিদ্যালয় এর মধ্যে প্রথম স্থান অধিকার করেন

ভারতে কর্মজীবন
--------------

১৯৫৩ সালে পিএইচডি ডিগ্রি লাভের পর তিনি ভারতে ফিরে এসে ব্যঙ্গালোর শহরের ইন্ডিয়ান ইন্টিটিউট অস সাইন্স এ একজন কর্মী হিসাবে যোগদেন।কই বছরে ইন্ডিয়ান ইন্টিটিউট অব সাইন্সয়ের কর্মী শিশির কুমার চট্টোপাধ্যায় মহাশয়ের সঙ্গে বিবাহ করেন।রাজেশ্বরী চট্টোপাধ্যায় ও তার স্বামী শিশির কুমার চট্টোপাধ্যায় মাইক্রোওয়েভ ইঞ্জিনিয়ারিং এর উপর গবেষণা শুরু করেন।তারা একটি গবেষণাগার গড়ে তোলেন মাইক্রোওয়েভ গবেষণার জন্য।.
একই সময়ে তিনি প্রোফেসর ও ইলেকট্রো কমিউনিকেশন ইঞ্জিনিয়ারিং বিভাগের চেয়ার পার্সন হিসাবে নিযুক্ত হন।তিনি প্রধানত ম্যাগনেটিক থিয়োরি,মাইক্রোওয়েভ টেকনোলজি,ইলেক্ট্রন টিউব সার্কিট, বিষয়ে শিক্ষাদান করতেন।এর পর কিছু বছর ধরে তিনি ২০ জনের করে পিএইচডি টিমের মেন্টর হিসাবে নিযুক্ত ছিলেন।তিনি ১০০ টির বেশি গবেষণা পত্র প্রকাশ করেছেন এবং কনেক গুলি বই লিখেছেন।

ব্যক্তিগত জীবন
--------------

১৯৫৩ রাজেশ্বরী চট্টোপাধ্যায় বিবাহ বন্ধনে আবদ্ধ হন ইন্ডিয়ান ইন্সিটিউট ও সাইন্স এর প্রোফেসর শিশির কুমার চট্রোপাধ্যায়ের সঙ্গে।তাদের কন্যা ইন্দিরা চট্টোপাধ্যায় ইলেক্ট্র ও বায়োমেডিক্যেল ইঞ্জিনিয়ার এর প্রোফেসর হিসাবে নিযুক্ত রয়েছে নেভাদা বিশ্ববিদ্যালয়ে,রেনো, ইউএসএ।

পুরস্কার ও সদস্য পদ
-------------------

* জে সি বোস মেমরিয়াল পুরস্কার,

তথ্যসূত্র
---------

1. ↑  A. Jayaram (১৮ এপ্রিল ২০০২)। "The nuts and bolts of a superachiever"। *The Hindu*। ২৮ জুন ২০১৪ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৪।
2. 1 2  D.P. Sen Gupta (১ অক্টোবর ২০১০)। "On her own terms"। *The Hindu*। সংগ্রহের তারিখ ১৫ মার্চ ২০১৪।
3. 1 2  "Rajeshwari Chatterjee Bio" (পিডিএফ)।
**এ. রাজেন্দ্রন:** (জন্ম: ১ জুন ১৯৫৭) **মোটা রাজেন্দ্রন** বা ***নান কাদাভুল* রাজেন্দ্রন** নামে কৃতিত্বপ্রাপ্ত, একজন ভারতীয় স্টান্ট ডাবল এবং কমেডিয়ান অভিনেতা প্রধানত তামিল সিনেমায় কাজ করেন। এছাড়াও তিনি বহু হিন্দি সিনেমায় ও কাজ করেছেন। তিনি ২০০৩ সালে তামিল চলচ্চিত্র *পিথামাগান* দিয়ে আত্মপ্রকাশ করেন এবং তখন থেকে ৫০০ টিরও বেশি দক্ষিণ ভারতীয় চলচ্চিত্রে স্টান্ট ডাবল হিসেবে কাজ করেছেন। তিনি *নান কাদাভুল* (২০০৯)-এ খলনায়কের ভূমিকায় অভিনয় করেছিলেন এবং বেশ কয়েকটি তামিল চলচ্চিত্রে খলনায়ক এবং পরবর্তীতে হাস্যকর সহায়ক চরিত্রে অভিনয় চালিয়ে গেছেন।  তিনি তার রুক্ষ কণ্ঠস্বর এবং অ্যালোপেসিয়া ইউনিভার্সালিসের জন্য বিখ্যাত, যা তিনি দাবি করেন যে একটি স্টান্ট সিকোয়েন্সের সময় শিল্প বর্জ্যের সংস্পর্শে আসার ফলাফল।

কর্মজীবন
--------

রাজেন্দ্রন তার ফিল্ম কেরিয়ার শুরু করেছিলেন স্টান্ট ডাবল হিসাবে কাজ করে শতাধিক দক্ষিণ ভারতীয় ছবিতে বেশিরভাগ তামিল ছবিতে। তিনি পিথামাগান (২০০৩) চলচ্চিত্রে একটি ছোট কিন্তু উল্লেখযোগ্য ভূমিকা পালন করেন এবং নান কাদাভুল (২০০৯) চলচ্চিত্রে খলনায়ক হিসেবে তার পূর্ণাঙ্গ অভিষেক ঘটে। একজন নিষ্ঠুর নেতা হিসেবে তার অভিনয় যিনি ভিক্ষুকদের অত্যাচার করেন তিনি সমালোচকদের প্রশংসা কুড়িয়েছেন এবং একজন সমালোচক উল্লেখ করেছেন যে তিনি "ভয়ঙ্কর এবং ঘৃণ্য''। বস এঙ্গিরা ভাস্করন (২০১০) ছবিতে তার খলনায়ক কমেডি ভূমিকার পরে, তিনি বলেছেন যে তাকে একই ধরনের ভূমিকায় টাইপকাস্ট করা হয়েছিল। থিরুদান পুলিশ (২০১৪) তে নারীদের পোশাক পরিধানকারী একজন খুনি হিসেবে তার উপস্থিতি সমালোচকদের দ্বারা "চূড়ান্ত শোস্টিলার এবং তার ইতিমধ্যে জনপ্রিয় লেডি মেকওভার এটিকে বড় সময় ধরে" বলে প্রশংসা করেছিল। ২০১৫ সালে তার প্রথম রিলিজ ছিল ডার্লিং, যেখানে তিনি ঘোস্টবাস্টার ঘোস্ট গোপাল ভার্মার চরিত্রে উপস্থিত হয়েছিলেন। টাইমস অফ ইন্ডিয়া লিখেছে, "তার টাক মাথা, পাতলা ফিগার এবং স্যান্ডপেপার ভয়েস তাকে খলনায়ক এবং হাস্যকর উভয় ভূমিকার জন্যই কার্যকর করে তোলে তবে তার চরিত্রের চিৎকার এবং শিস থেকে এটি স্পষ্ট যে তিনি একজন কমেডিয়ান হিসাবে অনেক বেশি প্রভাব ফেলেছেন"। তার বছরের দ্বিতীয় রিলিজ ছিল ইভানুকু থানিলা গ্যান্ডাম (২০১৫), যেখানে তিনি একজন খুনি হিসেবে আবির্ভূত হন। মুক্তির আগে, চলচ্চিত্রের প্রচারমূলক ভিডিওগুলিতে রাজেন্দ্রনের উপস্থিতি একটি ইতিবাচক প্রতিক্রিয়া পেয়েছিল। ছবিটি নেতিবাচক পর্যালোচনায় মুক্তি পায়, যদিও রাজেন্দ্রনের অভিনয় সমালোচকদের দ্বারা প্রশংসিত হয়েছিল, যাদের মধ্যে একজন উল্লেখ করেছিলেন যে "ফিল্মটি রাজেন্দ্রনের অন্তর্গত কারণ তিনি তার ট্রেডমার্ক সংলাপ ডেলিভারি দিয়ে বেরিয়ে আসেন.... এবং পুরো চলচ্চিত্রটি সেরা একটি চরিএ বহন করেন।

তথ্যসূএ
-------

1. ↑  S. R. Ashok Kumar (৫ ডিসেম্বর ২০১০)। "My First Break"। *The Hindu*। সংগ্রহের তারিখ ১৫ ফেব্রুয়ারি ২০১২।
2. ↑  "Stunt accident left him hairless – and with plenty of roles"। *The Times of India*। ১১ নভেম্বর ২০১৬। সংগ্রহের তারিখ ৫ জুন ২০১৯।
3. ↑  "பல ஆண்டுகள் ரகசியத்தை உடைத்த மொட்டை ராஜேந்திரன்!!"। *Samayam Tamil*।
4. ↑  "Stunt accident left him hairless – and with plenty of roles | Chennai News - Times of India"। *The Times of India*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ক্রিস্টিয়ানস্যান্ড স্টেশন** (নরওয়েজীয়: Kristiansand stasjon) (আইএটিএ: **XKR**) হল একটি রেলওয়ে স্টেশন যা নরওয়ের আগডার কাউন্টির ক্রিস্টিয়ানস্যান্ড শহরের কেন্দ্রস্থলে অবস্থিত। সমতল লাইনে তৈরী স্টেশনটি অসলো এবং স্টাভাঞ্জারে আঞ্চলিক ট্রেন সেবা দ্বারা পরিচালিত হয়। ক্রিস্টিয়ানস্যান্ড স্টেশন হল কুলডিস্যাক স্টেশন। এখানে সমস্ত ট্রেনের দিক পরিবর্তন করা হয়। এটি ব্যান নুর কোম্পানি নিয়ন্ত্রণ করে।

ইতিহাস
------

 ক্রিস্টিয়ানস্যান্ড স্টেশনে ক্লাস ৭৩ এবং এল ১৪স্টেশনটি ১৮৯৫ সালে ক্রিস্টিয়ানস্যান্ড থেকে বাইগল্যান্ডসফজর্ড পর্যন্ত পরিত্যক্ত সেটেসডাল লাইনের অংশ হিসাবে চালু ছিল। ১৮৯২ সালে শহরে অগ্নিকাণ্ডের পর স্থানীয় নিয়মের কারণে স্টেশনটি ইট দিয়ে নির্মিত লাইনের একমাত্র স্টেশন ছিল। লাইনের অন্যান্য স্টেশনগুলির মতো, স্টেশনটি পল ডিউ দ্বারা ডিজাইন করা হয়। ১৯৩৭ সালে, নরস্ক স্পিসভোগনসেলস্ক্যাপ রেস্তোঁরাটির পরিচালনার দায়িত্ব নিতে সম্মত হন যখন সোরল্যান্ড লাইন ক্রিস্টিয়ানস্যান্ড পর্যন্ত সম্পন্ন হয়। লাইন চালুর এক সপ্তাহ আগে ১৬ জুন ১৯৩৮ সালে অপারেশন শুরু হয়। ৯ ডিসেম্বর ১৯৪০ সালে, কোম্পানিটি স্টেশনে একটি নতুন রেস্তোরাঁ ভবনে ১০০,০০০ kr বিনিয়োগ করার সিদ্ধান্ত নেয়। এটি ২৮ নভেম্বর ১৯৪২ সালে ব্যবহার করা হয়।

তথ্যসূত্র
---------

1. ↑  "Kristiansand Station"। NSB। সংগ্রহের তারিখ ২০১৭-০২-১৫।
2. ↑  "Kristiansand"। Bane NOR। ২০১৮-০২-১৪ তারিখে মূল থেকে আর্কাইভ করা। সংগ্রহের তারিখ ২০১৭-০২-১৫।
3. ↑  Just, Carl (১৯৪৯)। *A/S Norsk Spisevognselskap 1919–1949* (Norwegian ভাষায়)। Norsk Spisevognselskap। পৃষ্ঠা 65–66। ওসিএলসি 40310643। উদ্ধৃতি শৈলী রক্ষণাবেক্ষণ: অচেনা ভাষা (link)
**ঙ্গাগ-দ্বাং-'জিগ্স-মেদ-গ্রাগ্স-পা** (তিব্বতি: ངག་དབང་འཇིགས་མེད་གྲགས་པ, ওয়াইলি: *ngag dbang 'jigs med grags pa*) তিব্বতের রিং-স্পুংস-পা রাজবংশের ষষ্ঠ ও অন্তিম রাজা ছিলেন।

রাজ্যাভিষেক
-----------

ঙ্গাগ-দ্বাং-'জিগ্স-মেদ-গ্রাগ্স-পা রিং-স্পুংস-পা রাজবংশের চতুর্থ রাজা ঙ্গাগ-দ্বাং-র্নাম-র্গ্যালের তৃতীয় পুত্র ও পঞ্চম রাজা দোন-'গ্রুব-ত্শে-ব্র্তান-র্দো-র্জের ভ্রাতা ছিলেন। দোন-'গ্রুব-ত্শে-ব্র্তান-র্দো-র্জের মৃত্যু হলে তিনি পরবর্তী রাজা হিসেবে সিংহাসনে বসেন। ঙ্গাগ-দ্বাং-'জিগ্স-মেদ-গ্রাগ্স-পা বহু সংস্কৃত গ্রন্থের অনুবাদ করেন এবং একজন বিদ্বান রাজা হিসেবে তিব্বতে সমাদৃত ছিলেন।

রাজ্যের পতন
-----------

ঝিগ-শাগ-পা-ত্শে-ব্র্তান-র্দো-র্জে নামক রিং-স্পুংস-পা রাজবংশের এক আত্মীয় ও সাম-গ্রুব-ত্সে দুর্গের অধিপতি ১৫৫৭ খ্রিষ্টাব্দে রিং-স্পুংস-পা রাজবংশের বিরুদ্ধে বিদ্রোহ ঘোষণা করেন।। এই সময় তিনি রিং-স্পুংস-পা রাজবংশের বিরুদ্ধে বিদ্রোহকারী অন্যান্য সকল শক্তিগুলিকে সহায়তা করতে থাকেন। ১৫৬৫ খ্রিষ্টাব্দে তিনি পানাম ল্হুনদ্রুপ ক্যুংত্সে অবরোধ করলে কুন-ম্খ্যেন-পাদ-মা-দ্কার-পো নামক 'ব্রুগ-পা-ব্কা'-ব্র্গ্যুদ ধর্মসম্প্রদায়ের চতুর্থ র্গ্যাল-দ্বাং-'ব্রুগ-পা উভয় পক্ষের মধ্যে মধ্যস্থতা করেন। কিন্তু ১৫৬৬ খ্রিষ্টাব্দে ন্যাংতোদ অঞ্চলে এক নতুন যুদ্ধের সূচনা হলে কুন-ম্খ্যেন-পাদ-মা-দ্কার-পোর মধ্যস্থতায় ঙ্গাগ-দ্বাং-'জিগ্স-মেদ-গ্রাগ্স-পা সমগ্র পানাম অঞ্চলটি ঝিগ-শাগ-পা-ত্শে-ব্র্তান-র্দো-র্জেকে সমর্পণ করে দিতে সম্মত হন। এরফলে রিং-স্পুংস-পা রাজবংশের প্রভাব মধ্য তিব্বত থেকে অন্তর্হিত হয়। কিছু সময় পরে দাওয়া জাংপো এবং গেওয়া পাল নামক দুই পুত্রকে রেখে রাজা ঙ্গাগ-দ্বাং-'জিগ্স-মেদ-গ্রাগ্স-পার মৃত্যু হলে রিং-স্পুংস-পা রাজ্য ভেঙ্গে পড়ে এবং ঝিগ-শাগ-পা-ত্শে-ব্র্তান-র্দো-র্জে নতুন গ্ত্সাং-পা রাজবংশ স্থাপন করে মধ্য তিব্বতের নতুন শক্তি হিসেবে উঠে আসেন।

তথ্যসূত্র
---------

1. ↑  Tsepon W.D. Shakabpa, One Hundred Thousand Moons, Leiden 2010, p. 279
2. ↑  Sarat Chandra Das, 'Contributions on the Religion, History, etc. of Tibet', Journal of the Asiatic Society of Bengal' 151-1 1881, p. 246
3. ↑  .
4. ↑  Ram Rahul, March of Central Asia, New Delhi 2000, p. 47.
5. ↑  Tsepon W.D. Shakabpa, One Hundred Thousand Moons, Leiden 2010, p. 280

|
|  |
| পূর্বসূরীদোন-'গ্রুব-ত্শে-ব্র্তান-র্দো-র্জে | **ঙ্গা-দ্বাং-'জিগ্স-মেদ-গ্রাগ্স-পাষষ্ঠ রিং-স্পুংস-পা শাসক** | উত্তরসূরী |
|

| * দে
* স
রিং-স্পুংস-পা রাজবংশ |
| --- |
| 
* নোর-বু-ব্জাং-পো
* কুন-তু-ব্জাং-পো
* দোন-য়োদ-র্দো-র্জে
* গ্ত্সো-স্ক্যেস-র্দো-র্জে
* ঙ্গাগ-দ্বাং-র্নাম-র্গ্যাল
* দোন-'গ্রুব-ত্শে-ব্র্তান-র্দো-র্জে
* ঙ্গাগ-দ্বাং-'জিগ্স-মেদ-গ্রাগ্স-পা

 |
**সাহার জামান** (জন্ম: ৬ ডিসেম্বর ১৯৯৬) একজন পাকিস্তানি মহিলা ফুটবলার। সে পাকিস্তান জাতীয় মহিলা ফুটবল দল ও ইয়ং রাইজিং স্টার্স এফএফসিতে মধ্য মাঠের খেলোয়াড় হিসেবে খেলে থাকে।

প্রাথমিক জীবন
-------------

জামান ১৯৯৬ সালের ৬ ডিসেম্বর পাকিস্তানের গিলগিত-বালতিস্থান অঞ্চলে জন্মগ্রহণ করে। একটি সাক্ষাৎকারে বলেছিল যে, সে মার্কিন গোলরক্ষক হোপ সোলোর থেকে অনুপ্রাণিত হয়ে ফুটবলের প্রতি আকৃষ্ট হয়।

কর্মজীবন
--------

সাহার জামান পাকিস্তান জাতীয় মহিলা চ্যাম্পিয়নশিপের দল ইয়ং রাইজিং স্টার্স এফএফসিতে খেলেন।

২০০৯ সালে ১৩ বছর বয়সে আন্তর্জাতিক ফুটবলে জামানের অভিষেক হয়। ম্যাচটি ছিল ভারতের বিপক্ষে, আর সেটি বাংলাদেশে অনুষ্ঠিত হয়েছিল। তিনি ২০১২ সাফ মহিলা চ্যাম্পিয়নশিপের ট্রেনিং ক্যাম্পে অংশগ্রহণ করেছিলেন। এছাড়া ২০১৪ সালের অক্টোবরে, সাফ চ্যাম্পিয়নশিপের প্রস্তুতি স্বরুপ পাকিস্তান বাহরাইনের সাথে তিনটি প্রীতি ম্যাচ খেলেছিল, তাতে জামান অংশগ্রহণ করেছিল।

তথ্যসূত্র
---------

1. ↑  Abbasi, Kashif (১৭ মার্চ ২০১৪)। "Woman footballer says dream to wear national colour fulfilled"। *Dawn*। সংগ্রহের তারিখ ২ ফেব্রুয়ারি ২০১৭।
2. ↑  Rahim, Abdul (৩১ জুলাই ২০১২)। "Player's training will take off on 3rd August"। The Olympic Sports। ১৭ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১৭।
3. ↑  "Pak-Bahrain women series to provide a boost for the SA event"। The Capital Post। ২০ অক্টোবর ২০১৪। সংগ্রহের তারিখ ২ ফেব্রুয়ারি ২০১৭।
**ঙ্গাগ-দ্বাং-গ্রাগ্স-পা-র্গ্যাল-ম্ত্শান** (তিব্বতি: ངག་དབང་གྲགས་པ་རྒྱལ་མཚན, ওয়াইলি: *ngag dbang grags pa rgyal mtshan*) (? - ১৫৭৯) তিব্বতের ফাগ-মো-গ্রু-পা রাজবংশের একাদশ রাজা ছিলেন, যিনি ১৫৬৪ থেকে ১৫৭৯ খ্রিষ্টাব্দ পর্যন্ত রাজত্ব করেছিলেন।

সিংহাসনারোহণ
------------

ঙ্গাগ-দ্বাং-গ্রাগ্স-পা-র্গ্যাল-ম্ত্শান ফাগ-মো-গ্রু-পা রাজবংশের দশম রাজা ঙ্গাগ-দ্বাং-ব্ক্রা-শিস-গ্রাগ্স-পার পুত্র ও গোংরি কার্পোর শাসক গ্রো-বা'ই-ম্গোন-পোর পুত্র ছিলেন। ১৫৫৩ খ্রিষ্টাব্দে ঙ্গাগ-দ্বাং-গ্রাগ্স-পা-র্গ্যাল-ম্ত্শান সাময়িক ভাবে তার পিতামহকে সরিয়ে সিংহাসনে আরোহণ করেন। এক দশক পরে তিনি পুনরায় সিংহাসন দখলের চেষ্টা করেন। এই কাজে তাকে সহায়তা করেন গান্দেন অঞ্চলের শাসক। ১৫৬৪ খিষ্টাব্দে তার পিতামহের মৃত্যু ঘটলে তিনি সিংহাসনে বসবার সুযোগ পেয়ে যান কিন্ত এই সময় রাজবংশের নেদং ও গোংরি কার্পো অংশের মধ্যে বিবাদ শুরু হলে তৃতীয় দলাই লামা এই বিবাদের মধ্যস্থতা করেন। ঙ্গাগ-দ্বাং-গ্রাগ্স-পা-র্গ্যাল-ম্ত্শান পরবর্তী রাজা বা গোংমা হিসেবে উঠে আসেন। কিন্তু ততদিনে ঐ রাজবংশের কর্তৃত্ব অনেকাংশ হ্রাস পেয়ে যায়।

মঙ্গোল ও তৃতীয় দলাই লামার সঙ্গে সম্পর্ক
----------------------------------------

১৫৭৭ খ্রিষ্টাব্দে তুমেদ মঙ্গোলদের শাসক আলতান খানের পক্ষ থেকে দূত তৃতীয় দলাই লামাকে কোকোনর দর্শনের আমন্ত্রণ জানান। ঙ্গাগ-দ্বাং-গ্রাগ্স-পা-র্গ্যাল-ম্ত্শান এই কাজে সহায়তা করেন এবং তৃতীয় দলাই লামার সাথে তার কিছু প্রতিনিধিকে সঙ্গী করে পাঠান। মঙ্গোলদের সাথে এই সুসম্পর্কের জেরে পরবর্তীকালে দ্গে-লুগ্স ধর্মসম্প্রদায় তিব্বতের প্রধান ধর্মসম্প্রদায় ও শাসক হিসেবে উঠে আসতে সক্ষম হয়। ঙ্গাগ-দ্বাং-গ্রাগ্স-পা-র্গ্যাল-ম্ত্শান স্বয়ং দ্গে-লুগ্স ধর্মসম্প্রদায়ের বিশেষ করে তৃতীয় দলাই লামার পৃষ্ঠপোষক ছিলেন।

তথ্যসূত্র
---------

1. ↑  Per K. Sorensen & Guntram Hazod, *Rulers on the Celestial Plain*. Wien 2007, p. 516.
2. ↑  Giuseppe Tucci, *Tibetan Painted Scrolls*. Rome 1949, p. 44-5.
3. ↑  Tsepon W.D. Shakabpa, *Tibet. A Political History*. Yale 1967, p. 93.
4. ↑  Giuseppe Tucci, *Tibetan Painted Scrolls*. Rome 1949, p. 641.

|
|  |
| পূর্বসূরীঙ্গাগ-দ্বাং-ব্ক্রা-শিস-গ্রাগ্স-পা | **ঙ্গাগ-দ্বাং-গ্রাগ্স-পা-র্গ্যাল-ম্ত্শানএকাদশ ফাগ-মো-গ্রু-পা শাসক(১৫৬৪-১৫৭৯)** | উত্তরসূরীর্নাম-পার-র্গ্যাল-বা |
|

| * দে
* স
ফাগ-মো-গ্রু-পা রাজবংশ |
| --- |
| 
* তা'ই-সি-তু-ব্যাং-ছুব-র্গ্যাল-ম্ত্শান
* 'জাম-দ্ব্যাংস-শা-ক্যা-র্গ্যাল-ম্ত্শান
* শা-ক্যা-রিন-ছেন
* গ্রাগ্স-পা-ব্যাং-ছুব
* ব্সোদ-নাম্স-গ্রাগ্স-পা
* গোং-মা-গ্রাগ্স-পা-র্গ্যাল-ম্ত্শান
* গ্রাগ্স-পা-'ব্যুং-গ্নাস
* ? সাংস-র্গ্যাস-র্গ্যাল-ম্ত্শান
* কুন-দ্গা'-লেগ্স-পা
* ঙ্গাগ-গি-দ্বাং-পো
* ঙ্গাগ-দ্বাং-ব্ক্রা-শিস-গ্রাগ্স-পা
* (গ্রো-বা'ই-ম্গোন-পো)
* ঙ্গাগ-দ্বাং-গ্রাগ্স-পা-র্গ্যাল-ম্ত্শান
* র্নাম-পার-র্গ্যাল-বা
* মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং

 |
**রাজেন্দ্রনাথ সেন** (১৮৭৮ — ১৯৩৬) একজন বিশিষ্ট বাঙালি উদ্যোগপতি ও শিক্ষাবিদ।

প্রারম্ভিক জীবন
---------------

রাজেন্দ্রনাথ এর পিতার নাম মধুসূদন সেন। সেন্ট জেভিয়ার্স কলেজ থেকে এফ এ পাশ করেন ও ১৮৯৮ সালে প্রেসিডেন্সী কলেজ থেকে ফিজিক্স ও কেমিস্ট্রিতে প্ৰথম হয়ে এম.এ. পরীক্ষায় উত্তীর্ণ হন এবং কিছুদিন উত্তরপাড়া কলেজ ও ঢাকার জগন্নাথ কলেজে শিক্ষকতা করেন। ১৯০৭ সালে ঘোষ স্কলারশিপ নিয়ে বিলাত যান এবং লীডস বিশ্ববিদ্যালয় থেকে এমএসসি পাশ করেন তিনি।

অবদান
-----

দেশে ফিরে ১৯১০ সালে ইন্ডিয়ান এড়ুকেশনাল সার্ভিসে মনোনীত হন রাজেন্দ্রনাথ। তিনি ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠান, শিবপুর অর্থাৎ বেঙ্গল ইঞ্জিনিয়ারিং কলেজের কেমিষ্ট্রি বিভাগে অধ্যাপনা শুরু করেন। ১৯১৮ থেকে ১৯৩২ খৃস্টাব্দ পর্যন্ত প্রেসিডেন্সী কলেজে অধ্যাপনার পর কৃষ্ণনগর সরকারী কলেজের অধ্যক্ষ হিসাবে দায়িত্ব নেন রাজেন্দ্রনাথ। ১৯১৬ সালে তিনি বন্ধু বীরেন্দ্রনাথ মৈত্র ও খগেন্দ্ৰচন্দ্র দাশের সহযোগে ক্যালকাটা কেমিক্যাল কোম্পানী প্রাইভেট লিমিটেড স্থাপন করেন।

তথ্যসূত্র
---------

1. ↑  *Deśa*। 1968-05।  এখানে তারিখের মান পরীক্ষা করুন: `|তারিখ=` (সাহায্য)
2. ↑  বসু, অঞ্জলি; সেনগুপ্ত, সুবোধচন্দ্র, সম্পাদকগণ, প্রথম খন্ড (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৪৭০। আইএসবিএন 978-8179551356। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
3. ↑  Biśvakarmā (১৯৬৯)। *Lakshmīra kr̥pālābha: Bāṅālīra sādhanā*। Śrīmati Datta।
**সচিন-জিগর** (গুজরাটি: સચિન-જીગર) হলেন ভারতীয় সুরকার ও সঙ্গীত পরিচালক যুগল। তারা দুজন হলে সচিন সঙ্গবি ও জিগর সারাইয়া। তারা বলিউড ও গুজরাতি চলচ্চিত্রে সঙ্গীত পরিচালনা করে থাকেন। সঙ্গীত পরিচালনা শুরু করার পূর্বে এই যুগল এ আর রহমান, আনু মালিক, নাদিম-শ্রাবণ, প্রীতম চক্রবর্তী ও বিশাল-শেখরদের সহযোগী, শব্দ মিশ্রণকারী ও ঐকতান-বাদকদল হিসেবে কাজ করতেন।

কর্মজীবন
--------

২০০৯ সালে তারা *লাইফ পার্টনার* চলচ্চিত্রের একটি গানের সুর করেন, যা মূলত তাদের গুরু প্রীতম চক্রবর্তীর অধীনে সৃষ্ট। ২০১১ সালে তারা *ফালতু* চলচ্চিত্রে স্বাধীনভাবে প্রথম কাজ লাভ করেন। এই চলচ্চিত্রের "লে যা তু মুঝে *ও "চার বাজ গয়ে" গান দুটি জনপ্রিয়তা লাভ করেন। একই বছর তারা* হাম তুম শাবানা *ও* শোর ইন দ্য সিটি *চলচ্চিত্রের গানের সুর করেন। দ্বিতীয় চলচ্চিত্রে শ্রেয়া ঘোষাল ও তোচি রায়নার গাওয়া "সাইবো" গানটি সঙ্গীত সমালোচকদের নিকট থেকে প্রশংসা লাভ করে।*

২০১২ সালে তারা *তেরে নাল লাভ হো গয়া* চলচ্চিত্রের সঙ্গীত পরিচালনা করেন, *ক্যায়া সুপার কুল হ্যায় হাম* চলচ্চিত্রের একটি গানের সুর করেন, এবং *ওএমজি: ও মাই গড!* ও *আজব গজব লাভ* চলচ্চিত্রের সুরায়োজন করেন। ২০১৩ সালে তারা *এবিসিডি: অ্যানি বডি ক্যান ড্যান্স* ও *জয়ন্তভাই কি লাভ স্টোরি* চলচ্চিত্রের পূর্ণ অ্যালবাম, *হিম্মতওয়ালা* চলচ্চিত্রের একটি গান, *আই, মি অউর ম্যাঁয়* চলচ্চিত্রের দুটি গান, এবং *গো গোয়া গন* ও *রামাইয়া বাস্তবাইয়া* চলচ্চিত্রের পূর্ণ অ্যালবামের সুরায়োজন করেন।

২০১৪ সালের ৯ই ডিসেম্বর *বদলাপুর* চলচ্চিত্রের প্রথম গান "জি কারদা *প্রকাশিত হয় এবং তাৎক্ষণিক জনপ্রিয়তা লাভ করে। এই চলচ্চিত্রের আরেকটি গান "জিনা জিনা" ২০১৫ সালের ১৫ই জানুয়ারি প্রকাশিত হয় এবং ব্লকবাস্টার তকমা লাভ করে। একই বছর ডিজনির* এবিসিডি ২ *চলচ্চিত্রের গানসমূহও জনপ্রিয়তা লাভ করেন। এই চলচ্চিত্রের "সুন সাথিয়া" গানটিকে ভূয়সী প্রশংসা অর্জন করে। এই দুটি চলচ্চিত্রের অ্যালবাম মির্চি সঙ্গীত পুরস্কারে বর্ষসেরা অ্যালবামের মনোনয়ন লাভ করে।*

তথ্যসূত্র
---------

1. ↑  "MMA Mirchi Music Awards 2015 Nomination"। *মির্চি সঙ্গীত পুরস্কার*। সংগ্রহের তারিখ ৩০ এপ্রিল ২০২০।

বহিঃসংযোগ
---------

* ইন্টারনেট মুভি ডেটাবেজে সচিন সঙ্গবি (ইংরেজি)
* ইন্টারনেট মুভি ডেটাবেজে জিগর সারাইয়া (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| অন্যান্য | 
* মিউজিকব্রেইন্‌জ শিল্পী

 |
দিন দুনিয়া, নয়াদিল্লি থেকে প্রকাশিত একটি ঐতিহাসিক উর্দু পত্রিকা। ১৯২১ সালে প্রতিষ্ঠিত, দিন দুনিয়া মূলত রাজনীতি, চলচ্চিত্র এবং সমাজের গসিপ কভার করেছিলেন। আজ, এটি একটি মাসিক জার্নাল যা ইসলামিক বিষয়গুলি কভার করে।  মুফতি শওকত আলী, যিনি ১৯২১ সালে সমাজ, রাজনীতি এবং চলচ্চিত্রের উপর একটি সাপ্তাহিক ট্যাবলয়েড হিসেবে এটি প্রতিষ্ঠা করেছিলেন। দেশভাগের পরের বছরগুলোতে প্রকাশনাসাময়িকভাবে স্থগিত করা হয়, যার পর পত্রিকাটি ইসলামের উপর একক মনোযোগ দিয়ে পুনরায় শুরু করা হয়। তার বাবার অসুস্থতার কারণে, একজন তরুণ আসিফ ফেহমি ১৯৮৭ সালে দিন দুনিয়া দখল করেন। 

এই মুহুর্তে, *দীন দুনিয়া*, প্রতি মাসে ৬৪ পৃষ্ঠার নিয়মিত সংস্করণ নিয়ে প্রকাশিত হচ্ছে।

তথ্যসূত্র
---------

1. ↑  "Din Dunia"। *Outlook*। সংগ্রহের তারিখ ২২ অক্টোবর ২০১৮।
2. ↑  "Delhiwale: Inside the Urdu publisher's personal 'tree house'"। *Hindustan Times* (ইংরেজি ভাষায়)। ৩ জুন ২০১৭। সংগ্রহের তারিখ ২২ অক্টোবর ২০১৮।
3. ↑  Soofi, Mayank Austen (২৪ আগস্ট ২০১৬)। "'Din Dunia': The Urdu magazine that refuses to go away"। *Mint*। সংগ্রহের তারিখ ২২ অক্টোবর ২০১৮।
গজনী অবকাশ কেন্দ্রের একটি দৃশ্য
**গজনী অবকাশ কেন্দ্র** বাংলাদেশের শেরপুর জেলা শহরের ঝিনাইগাতী উপজেলার কাংশা ইউনিয়নের গারো পাহাড়ের পাদদেশে অবস্থিত। এর উত্তরে রয়েছে ভারতের মেঘালয় রাজ্য। গজনী অবকাশ কেন্দ্রটি প্রায় ৯০ একর এলাকা জুড়ে বিস্তৃত। শেরপুর জেলা প্রশাসনের উদ্যোগে ১৯৯৩ সালে এটি নির্মিত হয়। এটি বৃহত্তর ময়মনসিংহ ও উত্তরাঞ্চলের প্রধান এবং আকর্ষণীয় পর্যটন কেন্দ্র হিসেবে বিবেচিত হয়।  ওয়েব্যাক মেশিনে আর্কাইভকৃত ২৫ জুলাই ২০২০ তারিখে

বর্ণনা
------

গজনী অবকাশ কেন্দ্রে চোখে পড়বে সবুজ গাছপালার সারি, লতাপাতার বিন্যাস, ছোট-বড় টিলা, উপজাতীয়দের ঘরবাড়ি ইত্যাদি। এখানে প্রধান প্রধান গাছপালার মধ্যে রয়েছে শাল, সেগুন ও গজারী গাছ। কৃত্রিম স্থাপনাগুলোর মধ্যে উল্লেখযোগ্য হচ্ছে বিশালাকার ডায়নোসরের প্রতিকৃতি, ড্রাগন প্রতিকৃতি, জিরাফ প্রতিকৃতি, মৎস্যকন্যা প্রতিকৃতি, হাতির প্রতিকৃতি, আলোকের ঝর্ণাধারা, পাতালপুরী, পদ্ম সিঁড়ি শিশুদের জন্য চুকোলুপি পার্ক, স্মৃতিসৌধ ছোট আকারের চিড়িয়াখানা, একুয়ারিয়াম ইত্যাদি। এখানকার চিড়িয়াখানায় রয়েছে মেছো বাঘ, অজগর সাপ, হরিণ, ভাল্লুকসহ প্রায় ৪০ প্রজাতির প্রাণী।

কৃত্রিম লেকের শান্ত জলে নৌ বিহারের জন্য রয়েছে সীমান্ত প্যাডেল বোট ও ময়ুরপঙ্খী নৌকা। অবকাশে বিভিন্ন ধরনের প্রাণীর প্রতিকৃতি ও গারোদের বাসস্থানের ধারণায় নির্মিত হয়েছে অমৃতলোক। অমৃতলোকের আছে গারো মা প্রতিকৃতি, উটপাখির ভাস্কর্য, ক্যাঙ্গারু ভাস্কর্য, পাখি বেঞ্চ, শিশু গার্ডেন, লাল পাহাড়, কুঁড়েঘর, ফুলের বাগান, কফি হাউজ ইত্যাদি। গজনী অবকাশে আছে ৬৪ ফুট উঁচু সাইট ভিউ টাওয়ার, ঝুলন্ত ব্রীজ, ক্যাবল কার ও জিপ লাইনিং রাইড। ক্যাবল কারটিতে উঠে কৃত্রিম জলপ্রপাতের ওপর দিয়ে এক পাহাড় থেকে অন্য পাহাড়ে যাবার ব্যবস্থা আছে। এক পাহাড় থেকে আরেক পাহাড়ে হেঁটে পার হবার জন্য নির্মাণ করা হয়েছে ঝুলন্ত ব্রীজ।

বঙ্গবন্ধু ও মুক্তিযুদ্ধ জাদুঘরে রয়েছে বঙ্গবন্ধু-মুক্তিযুদ্ধের স্মৃতি বিজড়িত ইতিহাস। আদিবাসী জাদুঘরে ক্ষুদ্র নৃ-গোষ্ঠীর ইতিহাস এবং আদিবাসীদের জীবনমানের নানা বিষয় তুলে ধরা হয়েছে।

তথ্যসূত্র
---------

1. ↑  "দর্শনার্থীদের পদচারণায় মুখরিত শেরপুরের গজনী অবকাশ কেন্দ্র"। *দৈনিক জনকণ্ঠ*। জানুয়ারি ১১, ২০২২। সংগ্রহের তারিখ ২০ জুন ২০২২।
2. ↑  "ঝিনাইগাতীর গজনী অবকাশ কেন্দ্রে পর্যটক সমাগম"। *বাংলা ট্রিবিউন*। ০৮ ফেব্রুয়ারি ২০২০। ২০ জুন ২০২২ তারিখে মূল থেকে আর্কাইভ করা। সংগ্রহের তারিখ ২০ জুন ২০২২।  এখানে তারিখের মান পরীক্ষা করুন: `|তারিখ=` (সাহায্য)
***সজ্জন লাহোর*** (পাঞ্জাবি : ***روزنامہ سجن*** ) পাকিস্তানের পাঞ্জাবের লাহোর থেকে প্রকাশিত একটি পাঞ্জাবি সংবাদপত্র ছিল।  পাকিস্তানে প্রকাশিত এটি প্রথম পাঞ্জাবি দৈনিক পত্রিকা। 

১৯৮৯ সালের ৩ ফেব্রুয়ারিতে এর প্রথম সংখ্যাটি প্রকাশিত হয়েছিল। এটি ৩০ সেপ্টেম্বর ১৯৯০ পর্যন্ত অব্যাহত ছিল। এর পরে এটি বন্ধ হয়ে গিয়েছিল, সরকারি এবং বেসরকারী খাতের বিজ্ঞাপনের অভাবজনিত আর্থিক বাধাগুলির কারণে।  এটি ছিল পাঞ্জাবি প্রচার ট্রাস্টের উদ্যোগ। হুসেন নকি এর ব্যবস্থাপনা সম্পাদক ছিলেন, কায়সার নাজির খওয়ার এর উপ-ব্যবস্থাপনা সম্পাদক ছিলেন, এবং জাফরিয়াব আহমেদ এর সম্পাদক ছিলেন। জাফরিয়াব আহমেদ ২৫ ফেব্রুয়ারি ২০০৬ এ মারা যান।

এতে বেশ কয়েকজন পাঞ্জাবী প্রেমি স্বেচ্ছায় কাজ করেছিলেন কেবল সম্পাদকীয় দলেই নয়, প্রশাসনিক ব্যবস্থায়ও।

আরো দেখুন
---------

* পাকিস্তানে সংবাদপত্রের তালিকা

তথ্যসূত্র
---------

1. ↑  Newspaper, From the (২০১১-০৫-২৮)। "Another daily in Punjabi"। *DAWN.COM* (ইংরেজি ভাষায়)। সংগ্রহের তারিখ ২০২০-০২-২০। [*স্থায়ীভাবে অকার্যকর সংযোগ*]
2. ↑  "Fighting the 'new enemy'"। *Dawn*। ৯ মে ২০০৪। সংগ্রহের তারিখ ২ এপ্রিল ২০০৯।
3. ↑  "Punjabis and their identity"। *Daily Times*। ২৩ ফেব্রুয়ারি ২০০৩। সংগ্রহের তারিখ ২ এপ্রিল ২০০৯।

বহিঃসংযোগ
---------

সজ্জন লাহোরের ওয়েবসাইট
**তিলকনগর** হলো মুম্বাইয়ের একটি আবাশিক শহরতলি এলাকা। একই নামে মুম্বাই শহরতলি রেলওয়ের হারবার লাইনে একটি রেলওয়ে স্টেশনও রয়েছে। মুম্বাইয়ের এই শহরতলি স্বাধীনতা সংগ্রামী বাল গঙ্গাধর তিলকের নামে নামকরণ করা হয়েছে।

শিক্ষা প্রতিষ্ঠান
-----------------

* লোকমান্য তিলক উচ্চ বিদ্যালয়
* আমচি শালা

তিলকনগরে বসবাসকারী উল্লেখযোগ্য ব্যক্তি
--------------------------------------

* অনিল কাপুর
* অনন্ত জোগ
* বিজয় পাটকর
* ছোট রাজন
* বড় রাজন
* লালচাঁদ রাজপুত
* মছীন্দ্র কাম্বলী
* বৈভব মঙ্গলে
* টনি জোস
* জয় ভানুশালী

গণপতি উদযাপন
------------

তিলকনগর মূলত মারাঠি হিন্দু প্রধান এলাকা হওশার কারণে এখানে চেম্বুরের নিকটবর্তী এলাকা এবং শহরের অন্যান্য অংশ থেকে অতিরিক্ত শ্রোতাদের সাথে সেখানে নিয়মিত বহু ধর্মীয় অনুষ্ঠান অনুষ্ঠিত হয়। তিলকনগর এখানকার গণপতি মণ্ডপের সজ্জার জন্য বিখ্যাত। স্টেশনের কাছেই ইনফ্যান্ট যিশু চ্যাপেল সহ এখানে যথেষ্ট খ্রিস্টান জনসংখ্যা রয়েছে।

পরিবহন
------

তিলকনগর স্টেশন, মুম্বাই
তিলকনগরে অটোরিকশা, বিইএসটি (বেস্ট) বাস ও ট্রেন হলো গণ-পরিবহনের মাধ্যম। কলোনিটি তিলক নগর রেলওয়ে স্টেশন হয়ে মধ্য রেলওয়ের হারবার লাইন দ্বারা পরিসেবা করা হয়। বিদ্যাবিহার ও চেম্বুর স্টেশনও এর কাছাকাছি অবস্থিত। লোকমান্য তিলক টার্মিনাস (কুরলা টার্মিনাস)-এ যেতে হলে তিলক নগর স্টেশনের মাধ্যমেই যেতে হয়। এখান থেকে চেম্বুর মনোরেল স্টেশন ও ঘাটকোপার মেট্রো স্টেশনও সহজে যাওয়া সম্ভব।

তথ্যসূত্র
---------

1. ↑  "Rajan's Ganpati show-of-strength diminishes"। *The Times of India*। ২৩ আগস্ট ২০০৩। ২২ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০১১। . *The Times of India*. 23 August 2003. Archived from the original  ওয়েব্যাক মেশিনে আর্কাইভকৃত ২০১২-০৯-২২ তারিখে on 22 September 2012. Retrieved 21 August 2011.
মারিয়া ত্রিনিদাদ দেল সিদের একটি মুখচ্ছবিমারিয়া ত্রিনিদাদ দেল সিদের একটি ছবি (সময় অজানা)।
**মারিয়া ত্রিনিদাদ দেল সিদ** ( ২০ মে, ১৮৯৯ – ১৯ নভেম্বর, ১৯৯৬) ছিলেন একজন হন্ডুরান লেখিকা, সাংবাদিক এবং নারীবাদী কর্মী।  তিনি হন্ডুরাসের নারীদের অধিকার আদায়ের লড়াইয়ের একজন মূল ব্যক্তিত্ব হিসাবে বিবেচিত হয়ে থাকেন।

জীবনী
-----

মারিয়া ত্রিনিদাদ ডেল সিড ১৮৯৯ সালে হন্ডুরাস, ইন্টিবুসি, ম্যাগডালেনায় জন্মগ্রহণ করেছিলেন। তিনি হন্ডুরাস এবং এল সালভাদোর উভয় ক্ষেত্রেই তাঁর প্রাথমিক পড়াশোনা সমাপ্ত করেছিলেন।

১৯১৫ সালে ১৬ বছর বয়সে স্কুলশিক্ষক হওয়ার লক্ষ্য নিয়ে তিনি কোমায়গেলার গার্লস নর্মাল স্কুলে পড়াশোনা শুরু করেছিলেন। তিনি ১৯৮৮ সালে কোস্টারিকাতে অনুষ্ঠিত প্রথম মধ্য আমেরিকান শিক্ষা সম্মেলনে হন্ডুরাসের প্রতিনিধিত্ব করে শিক্ষায় তার সংশ্লিষ্টতা অব্যাহত রেখেছিলেন। 

তিনি ১৯৩৪ সালে প্রতিষ্ঠিত হন্ডুরাসের ভূগোল ও ইতিহাস সমিতির (সোসাইটি অফ জিওগ্রাফি অ্যান্ড হিস্ট্রি অফ হন্ডুরাস) মুখপাত্র হিসাবে দায়িত্ব পালন করেছিলেন।  তিনি হন্ডুরান আন্তঃআমেরিকান সংস্কৃতি ইনস্টিটিউট, প্যান-আমেরিকান গোলটেবিল, জেলায়া সিয়েরা গ্রুপ, ন্যাশনাল ম্যাজেস্টেরিয়াম এবং উইমেন ইন্টারন্যাশনাল লিগ ফর পিস অ্যান্ড ফ্রিডমের সদস্যও ছিলেন। প্যান-আমেরিকানবাদের প্রবক্তা, তিনি ১৯৪৭ সালে নিউ অরলিন্সের আন্ত-আমেরিকান ইতিহাস কংগ্রেসে এবং প্যান-আমেরিকান ইউনিয়নে হন্ডুরাসের প্রতিনিধিত্ব করেছিলেন।

তথ্যসূত্র
---------

1. 1 2 3  González, José, 1953- (২০০৫)। *Diccionario biográfico de historiadores hondureños*। Editorial Guaymuras। আইএসবিএন 99926-33-45-X। ওসিএলসি 63676540। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
2. ↑  *Ciencias Sociales 3* (পিডিএফ)। Secretaría de Estado en el Despacho de Educación de Honduras। ২০২০। ১৮ মে ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ মার্চ ২০২১।
3. ↑  Honduras, Sociedad de Geografía e Historia de (১৯৫০-০৬-১৩)। "Vida y Escritos de Don Dionisio de Herrera" (স্পেনীয় ভাষায়)। [*স্থায়ীভাবে অকার্যকর সংযোগ*]
4. ↑  "75 años del caminar panamericano en Tegucigalpa"। *Diario La Tribuna* (স্পেনীয় ভাষায়)। ২০১৮-০৫-২৮। সংগ্রহের তারিখ ২০২০-০৯-২৮।
5. ↑  Villars, Rina (২০০১)। *Para la casa más que para el mundo : sufragismo y feminismo en la historia de Honduras* (1st সংস্করণ)। Editorial Guaymuras। আইএসবিএন 99926-15-77-X। ওসিএলসি 48952675।
6. ↑  *The Record* (ইংরেজি ভাষায়)। Division of Cultural Cooperation, Department of State। ১৯৪৭।
7. ↑  Union, Pan American (১৯৪৮)। *Bulletin of the Pan American Union* (ইংরেজি ভাষায়)। The Union।
**জুন রুথ জ্যাকব্স** সিবিই (জুন ১৯৩০ - ২২ জুলাই ২০১৮) ছিলেন একজন ব্রিটিশ শান্তি আন্দোলনকর্মী এবং আন্তর্জাতিক ইহুদি নারী পরিষদের প্রাক্তন সভাপতি।

তিনি ১৯৩০ সালে লিলি এবং লুই কলার দম্পতির ঘরে জন্মগ্রহণ করেছিলেন। তিনি যুক্তরাষ্ট্রে (যুদ্ধকালীন নির্বাসন হিসাবে) এবং তারপরে ওয়েস্টনবার্ট স্কুলে পড়াশোনা করেছিলেন । ১৯৫০ সালে লন্ডনের ইস্ট এন্ডের একটি যুবসঙ্ঘে বাসিল জ্যাকবের সাথে তার দেখা হয়েছিল এবং তিনি তাকে বিয়ে করেছিলেন। তারা উভয়েই সঙ্ঘের স্বেচ্ছাসেবক ছিলেন। তাদের তিনটি সন্তান রয়েছে।

১৯৭১ সালে, ইহুদি মহিলা সমিতির চেয়ারম্যান হিসাবে জ্যাকবস একটি শ্রমিক-শিবিরে দশ বছরের কারাদণ্ডে ভুগছেন এমন একজন অসুস্থ ইহুদি নারীর দুর্দশার দিকে দৃষ্টি আকর্ষণ করার জন্য লন্ডনে সোভিয়েত দূতাবাসের বাইরে ২৪ ঘণ্টা অনশন করেছিলেন। ওই নারীর বিরুদ্ধে ছিনতাইয়ের চেষ্টার অভিযোগ ছিল। ১৯৭৩ সালে তার স্বামীর মৃত্যুর পরে তিনি পুরোদমে প্রচারকাজে জড়িত হয়েছিলেন। 

জুন রুথ জ্যাকবস ২০০৯ সালে ব্রিটিশ রানির জন্মদিনের সম্মাননায় কমান্ডার অব দ্য অর্ডার অব দ্য ব্রিটিশ এম্পায়ার (সিবিই) নিযুক্ত হয়েছিলেন। তিনি লন্ডনের কেন্টিশ টাউনে বাস করতেন। ২০১৮ সালের ২২ জুলাইয়ে ৮৮ বছর বয়সে স্ট্রোকে আক্রান্ত হয়ে তিনি মৃত্যুবরণ করেছিলেন।

তথ্যসূত্র
---------

1. ↑  "June Ruth JACOBS – Personal Appointments (free information from Companies House)"। Companies House, Government of the United Kingdom।
2. ↑  "Tributes to social justice campaigner June Jacobs who dies aged 88"। *jewishnews.timesofisrael.com* (ইংরেজি ভাষায়)। সংগ্রহের তারিখ ২০২১-০৪-০৫।
3. ↑  Obituaries, Telegraph (২০১৮-০৭-৩০)। "June Jacobs, campaigner for Soviet Jews – obituary"। *The Telegraph* (ইংরেজি ভাষায়)। আইএসএসএন 0307-1235। সংগ্রহের তারিখ ২০২১-০৪-০৫।
4. ↑  "June Jacobs obituary"। *The Guardian*। ৩ আগস্ট ২০১৮। সংগ্রহের তারিখ ২০ সেপ্টেম্বর ২০১৮।
5. ↑  "June Jacobs, campaigner for Soviet Jews – obituary"। *The Daily Telegraph*। ৩০ জুলাই ২০১৮। সংগ্রহের তারিখ ২০ সেপ্টেম্বর ২০১৮।
6. ↑  "নং. 59090"। *দ্যা লন্ডন গেজেট* (সম্পূরক) (ইংরেজি ভাষায়)। ১৩ জুন ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  "June Jacobs, leading campaigner for peace and human rights, dies at 88"। *www.thejc.com*। সংগ্রহের তারিখ ২০২১-০৪-০৫।
**রবীন্দ্র মহাবিদ্যালয়**, (  চম্পাডাঙ্গা কলেজ), ১৯৭১ সালে প্রতিষ্ঠিত ভারতের হুগলি জেলার চম্পাডাঙ্গায় একটি সাধারণ ডিগ্রি কলেজ। এটি কলা, বাণিজ্য এবং বিজ্ঞান বিষয়ে স্নাতক কোর্সে শিক্ষা প্রদান করে। এটি বর্ধমান বিশ্ববিদ্যালয় থেকে অনুমোদিত।

ইতিহাস
------

রবীন্দ্র মহাবিদ্যালয় নামে কলেজটি আনুষ্ঠানিকভাবে বর্ধমান বিশ্ববিদ্যালয়ের যথাযথ অনুমোদনের পর ৮ নভেম্বর ১৯৭১ থেকে শুরু হয়। প্রাথমিকভাবে, মাত্র আটজন শিক্ষার্থী প্রাক-বিশ্ববিদ্যালয় কোর্সে এবং পঞ্চাশজন শিক্ষার্থীকে বি.কম পাস কোর্সে ভর্তি করা হয়। এরপর ১৯৭২-১৯৭৩ সালের একাডেমিক সেশনে প্রাক্তন বিশ্ববিদ্যালয় এবং ডিগ্রি পর্যায়ে বিএ কোর্স শুরু হয়। ১৯৮০-এর দশকে বিভিন্ন সহায়তার আকারে একটি স্থায়ী তহবিল বরাদ্দ করা হয়। ধীরে ধীরে, এই সংস্থাকে রাজ্য সরকার এবং ইউনিভার্সিটি গ্রান্টস কমিশন (ইউজিসি) দ্বারা এই সংস্থার অনুমতি দেওয়া হয়।

বিভাগ
-----

### বিজ্ঞান

* রসায়ন
* পদার্থবিদ্যা
* উদ্ভিদ্তত্ব
* প্রাণিবিদ্য
* জীবার্ণুবিজ্ঞান
* পরিসংখ্যান
* অঙ্ক

### কলা ও বাণিজ্য

* বাঙালি
* ইংরেজি
* সংস্কৃত
* ইতিহাস
* ভূগোল
* রাষ্ট্রবিজ্ঞান
* দর্শন
* শিক্ষা
* অর্থনীতি
* শারীরিক শিক্ষা
* প্রতিরক্ষা স্টাডিজ
* বাণিজ্য

অনুমোদন
-------

কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।  এটি ন্যাশনাল অ্যাসেসমেন্ট অ্যান্ড অ্যাক্রেডিটেশন কাউন্সিল (এনএএসি) দ্বারা স্বীকৃত এবং কাউন্সিল কলেজটিকে **বি ++ গ্রেড প্রদান করেছিল**, যার মেয়াদ বর্তমানে শেষ হয়ে গেছে।

আরও দেখুন
---------

* ভারতের শিক্ষা ব্যবস্থা
* পশ্চিমবঙ্গের শিক্ষা ব্যবস্থা

তথ্যসূত্র
---------

1. 1 2 3  "পশ্চিমবঙ্গের কলেজ, বিশ্ববিদ্যালয় অনুদান কমিশন"। ১৬ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০১৯।
2. ↑  "Affiliated College of University of Burdwan"। ১২ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০১৯।
3. ↑  "Institutions Accredited/ Re- accredited by NAAC whose accreditation validity period is over" (পিডিএফ)। ১২ মে ২০১২ তারিখে মূল (পিডিএফ) থেকে আর্কাইভ করা।

বহিঃসংযোগ
---------

* রবীন্দ্র মহাবিদ্যালয়
মদিনার মসজিদের জন্য মসজিদ আল কিবলাতাইন দেখুন।

**মসজিদ আল কিবলাতাইন** (আরবি: *مَـسْـجِـد الْـقِـبْـلَـتَـيْـن*) হচ্ছে সোমালিয়ার উত্তর-পশ্চিমাঞ্চলীয় আওদাল অঞ্চলের জেইলা শহরে অবস্থিত একটি মসজিদ। এই মসজিদটি **লাবো-কিবলা মসজিদ** নামেও পরিচিত।

বিবরণ
-----

এই মসজিদটির নামের অনুবাদ হচ্ছে (আরবি: مَـسْـجِـد الْـقِـبْـلَـتَـيْـن‎‎; "দুই কিবলার মসজিদ")। মুসলমানদের আবিসিনিয়ায় হিজরতের (আরবি: هِـجْـرَة‎‎) কিছু কাল পরে সপ্তম শতাব্দীতে মসজিদটি নির্মিত হয়েছিল। এটি আফ্রিকার প্রাচীনতম মসজিদগুলোর মধ্যে একটি। মসজিদটিতে শেখ বাবু দেনার সমাধি রয়েছে। বর্তমানে মসজিদটির বেশিরভাগই ধ্বংসপ্রাপ্ত হয়েছে। এই মসজিদে দুটি মিহরাব রয়েছে: একটি মক্কার দিকে উত্তরমুখী এবং অন্যটি উত্তর-পশ্চিম দিকে জেরুজালেমের দিকে মুখ করা। মক্কার কাবা ঘর মুসলিমদের বর্তমান কিবলা হওয়ায় কিবলা পরিবর্তনের পর থেকে ইমাম শুধুমাত্র উত্তরমুখী মিরহাবেই নামাজ পড়াতেন।

সোমালিয়াতে এর প্রভাব
---------------------

এই মসজিদটি সোমালিয়ায় ইসলামের ইতিহাসের সাথে আবদ্ধ। দির জনগোষ্ঠীর শহর জেইলা-তে মসজিদ আল কিবলাতাইন এমন এক স্থান হিসেবে পরিচিত যেখানে ইসলামের নবী মুহাম্মদের প্রথম সাহাবী এবং স্থানীয় সোমালীয়রা আবিসিনিয়ায় প্রথম হিজরতের পরপরই একটি মসজিদ প্রতিষ্ঠা করেছিলেন। সর্বপ্রথম দির জনগোষ্ঠী ইসলাম গ্রহণ শুরু করলেও এই মসজিদটি নির্মাণের পর অন্যান্য জাতির মধ্যেও দ্রুত ইসলাম ছড়িয়ে পড়ে। সপ্তম শতাব্দীর মধ্যেই সোমালিয়ার জনগোষ্ঠীর একটি বৃহৎ অংশ ইসলাম ধর্ম গ্রহণ করে।

আরও দেখুন
---------

* মসজিদের তালিকা
* আফ্রিকার মসজিদের তালিকা
* মসজিদ আল কিবলাতাইন, মদিনা

তথ্যসূত্র
---------

1. ↑  Qiblatayn Saylac Kuma-Yaalo-ee-waa Madiinatariikhda ha-la Saxo wq Khadar Aar[*স্থায়ীভাবে অকার্যকর সংযোগ*] markanews.net
2. ↑  "Districts of Somaliland"। Statoids.com।
3. ↑  Briggs, Phillip (২০১২)। *Somaliland*। Bradt Travel Guides। পৃষ্ঠা 7। আইএসবিএন 1841623717।
4. ↑  Fauvelle-Aymar, François-Xavier। "Le port de Zeyla et son arrière-pays au Moyen Âge: Investigations archéologiques et retour aux sources écrites"। Livre Islam। সংগ্রহের তারিখ ২৩ জানুয়ারি ২০১৪।

| * দে
* স
সোমালিয়ার মসজিদ |
| --- |
| Mosque of Islamic Solidarity‏ | 
* আরবা'আ রুকুন মসজিদ
* ফখরুদ্দিন মসজিদ
* মসজিদ আল কিবলাতাইন
* ইসলামী সংহতি মসজিদ‏

 | Flag of Somalia |
| 
* বিষয়শ্রেণী
* সোমালিয়ায় ইসলাম
* দেশ অনুযায়ী মসজিদ

 |
**নিম্ফিয়া পিউবেসেন্স** (ইংরেজি: Nymphaea pubescens; বৈজ্ঞানিক নাম: *Nymphaea pubescens*) শাপলাজাতীয় পুষ্প বৃক্ষ পরিবারের এক ধরনের প্রজাতিবিশেষ। এ প্রজাতিরও কয়েকটি পৃথক প্রতিশব্দ রয়েছে। তন্মধ্যে সাধারণ নাম হিসেবে রয়েছে *Nymphaea rubra*। এটি লাল রঙের হয়ে থাকে যা বাণিজ্যিকভাবে লাল শাপলা নামে পরিচিত। এ প্রজাতিরও বেগুনী রঙের গোলাকৃতি পাতা রয়েছে।

অ্যাকোয়ারিয়ামে রাখার জন্য খুব জনপ্রিয় একটি উদ্ভিদ হিসেবে শাপলার বাণিজ্যধর্মী ব্যবহার রয়েছে। এ প্রজাতির উদ্ভিদের জলের নিচের পাতাগুলো দেখতে খুবই নয়ন মনোহর। তাই অ্যাকোয়ারিস্টগণ প্রায়শঃই এর পাতাগুলো ছেঁটে ফেলেন এবং উদ্ভিদটিকে পরিপূর্ণভাবে উপ-জলজ উদ্ভিদে রূপান্তর করতে সক্ষমতা প্রদর্শন করেন।

বিবরণ
-----

প্রাকৃতিক পরিবেশ ও চাষাবাদ - উভয়ভাবেই এ শাপলা উৎপাদিত হয়। অম্লক্ষারবিহীন জলেই এটি ভাল জন্মে। তবে ১৫° সেলসিয়াস তাপমাত্রার নিচে এটি জন্মে না। জলজ উদ্ভিদ হিসেবে এটির শিকড় পানিতে কাদার নিচে প্রবেশ করে। শাপলা ফুল সরাসরি কাণ্ড ও মূলের সাথে যুক্ত থাকে। মূল যুক্ত থাকে মাটির সঙ্গে এবং পাতা পানির উপর ভেসে থাকে। কিছু পাতা পানির নিচে থাকে। মূল থেকেই নতুন পাতার জন্ম নেয়। পাতাগুলো গোল এবং সবুজ রঙের হয় কিন্তু নিচের দিকে কালচে রঙের হয়ে থাকে। ভাসমান পাতাগুলোর চারদিক ধারালো হয়। কাগজের ন্যায় হালকা পাতাগুলোর আকার ১৫ থেকে ২৬ সেন্টিমিটার এবং এদের ব্যাপ্তি প্রায় ০.৯ থেকে ১.৮ মি। ফুলগুলো যখন পূর্ণাঙ্গভাবে বিকশিত হয়, তখন এর ব্যাস প্রায় ১৫ সে.মি হয়। শাপলা ফুল দিনের বেলায় সঙ্কুচিত হয় এবং রাতে পূর্ণাঙ্গভাবে ফুঁটে। ন্যমফাইয়া পিউবসেন্স’র ভিন্নতাজনিত ও সঙ্করায়ণের ফলে এদের রঙ সাদা থেকে গোলাপী, পটলবর্ণ, বেগুনী, ফিকে লাল হয়ে থাকে।

প্রাপ্তিস্থান
-------------

এ প্রজাতির উদ্ভিদকে বাংলা ভাষায় *শাপলা*, হিন্দিতে *কোকা* এবং সংস্কৃত ভাষায় *কুমুদা* নামে ডাকা হয়ে থাকে। এটি স্বল্প গভীর জলের হ্রদ ও পুকুরে জন্মে। নাতিশীতোষ্ণ ও গ্রীষ্মমণ্ডলীয় এলাকা হিসেবে বাংলাদেশ, ভারত, পাকিস্তান, শ্রীলঙ্কা, চীনের ইউনান প্রদেশ, তাইওয়ান, ফিলিপাইন, কম্বোডিয়া, লাওস, মায়ানমার, থাইল্যান্ড, ভিয়েতনাম, ইন্দোনেশিয়া, মালয়েশিয়া প্রভৃতি দেশে দেখতে পাওয়া যায়।

এছাড়াও উত্তর-পূর্বাঞ্চলীয় অস্ট্রেলিয়া এবং পাপুয়া নিউগিনিতেও নিম্ফিয়া পিউবেসেন্সের সন্ধান পাওয়া গেছে।

তথ্যসূত্র
---------

1. ↑  Nymphaea pubescens
2. ↑  Names
3. ↑  "Taxonomy"। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১২।

বহিঃসংযোগ
---------


উইকিমিডিয়া কমন্সে **নিম্ফিয়া পিউবেসেন্স** সংক্রান্ত মিডিয়া রয়েছে।

* Banglapedia
* Studies on Nymphaea species in Bangladesh
* Sorting Nymphaea names
* Nymphaea pubescens - Pictures
* Flora of China 6: 116–118. 2001 - Nymphaea 睡莲属
**ওমর ইবনে আল-খাতব মসজিদ** (মেসকিটা ফোজ ডু ইগুয়াউ) ব্রাজিলের পারানির ফোস ডো ইগুয়াউতে অবস্থিত একটি মসজিদ। এটি ইগুয়াসু জলপ্রপাতের নিকটবর্তী শহরে অবস্থিত।

ইতিহাস
------

সাদা রঙে আঁকা একটি সুন্দর বাহ্যিক নকশার সমন্বয়ে ১৯৮৩ সালের ২৩ মার্চ মসজিদটির উদ্বোধন করা হয়েছিল। এর স্থাপত্যটি জেরুজালেমের আল-আকসা মসজিদ এর মত করা হয়েছে হয়েছিল। মসজিদটির নামকরণ করা হয়েছে ওমর ইবনে আল-খাত্ততাবের নামে। মসজিদের বাইরে লম্বা দুটি মিনার রয়েছে।

মসজিদের অভ্যন্তরটি বাইরের চেয়েও সুন্দর। এখানে একটি প্রশস্ত মূল প্রার্থনা হল রয়েছে যা মোট নির্মিত আয়তনের ৪০০মিটার আয়তন ৬০০মিটার প্রধান প্রার্থনা স্থান মসজিদের সামনে দেয়ালে একটি সুন্দর মিহরাব নির্মিত রয়েছে। মসজিদের সুন্দরভাবে সাজানো মিহরাব সৌদি আরবের পবিত্র মসজিদ মক্কার দিকে দিক নির্দেশ করে, যেখানে নামাজ আদায় করার সময় সমস্ত মুসলমানকে মুখোমুখি হতে হয়।

চিত্র
-----

* মসজিদের ভিতরে স্থান.মসজিদের ভিতরে স্থান.
* মেহরাব.মেহরাব.
* 
* প্রধান দরজা.প্রধান দরজা.
* 
*

আরও দেখুন
---------

* মসজিদের তালিকা
* আমেরিকার মসজিদসমূহের তালিকা

তথ্যসূত্র
---------

1. ↑  "Mesquita"। *pmfi.pr.gov.br*। ২০ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০ সেপ্টেম্বর ২০১৮।
**নিমসা** ভারতের পশ্চিমবঙ্গ রাজ্যের পশ্চিম বর্ধমান জেলার আসানসোল সদর মহকুমার অন্তর্গত জামুরিয়া সমষ্টি উন্নয়ন ব্লকের একটি আদমশুমারি শহর।

ভূগোল
-----

### অবস্থান

নিমসা ২৩°৪৩′৩১″ উত্তর ৮৭°১২′০০″ পূর্ব﻿ / ﻿২৩.৭২৫১৯° উত্তর ৮৭.১৯৯৯৭৪° পূর্ব﻿ / 23.72519; 87.199974-এ অবস্থিত।

জনসংখ্যার উপাত্ত
----------------

ভারতের ২০১১ সালের আদমশুমারি অনুসারে নিমসার মোট জনসংখ্যা ছিল ৩,৮৫৯ জন, যার মধ্যে ১,৮১৩ (৫২%) জন পুরুষ এবং ১,৬৪৬ (৪৮%) জন মহিলা ছিলেন। ০-৬ বছর বয়সীদের সংখ্যা ছিল ৪০৩ জন। নিমসার মোট সাক্ষর লোকের সংখ্যা ছিল ২,০৭৪ জন। মোট জনসংখ্যার মধ্যে ৬ বছরের বেশি বয়সীদের সংখ্যা ছিল ৬৭.৭%।

শিক্ষা
------

নিমসা খোত্তাদিহ আলীনগর উচ্চ বিদ্যালয়টি ১৯৬৫ সালে প্রতিষ্ঠিত একটি বাংলা ভাষা মাধ্যমের সহশিক্ষা প্রতিষ্ঠান। প্রতিষ্ঠানটিতে পঞ্চম শ্রেণি থেকে দ্বাদশ শ্রেণি পর্যন্ত পাঠদানের সুবিধা রয়েছে। বিদ্যালয়ে ১০ টি কম্পিউটার এবং ১১৬ টি বই সহ একটি পাঠাগার রয়েছে।

ভূরি ফরফরি এস জুনিয়র হাই স্কুল ২০০৯ সালে প্রতিষ্ঠিত একটি বাংলা ভাষা-মাধ্যমের সহশিক্ষা প্রতিষ্ঠান। এখানে পঞ্চম শ্রেণি থেকে অষ্টম শ্রেণি পর্যন্ত পড়ানোর সুবিধা রয়েছে।

অবকাঠামো
--------

জেলা সেন্সাস হ্যান্ডবুক ২০১৪ অনুসারে, নিমসা শহরটি ৪.০২৬ বর্গ কিলোমিটার এলাকা জুড়ে বিস্তৃত। নাগরিক সুযোগ-সুবিধাগুলির মধ্যে খোলা নিকাশি ব্যবস্থা সহ ৭ কিমি সড়ক, জলাধার থেকে সুরক্ষিত জল সরবরাহ ব্যবস্থা, জল পরিস্রুত কেন্দ্র থেকে নলের মাধ্যমে জল সরবরাহ অন্তর্ভুক্ত রয়েছে। শহরটিতে ৫১৭ টি গার্হস্থ্য বৈদ্যুতিন সংযোগ এবং ৩৭ টি পথবাতি (পয়েন্ট) রয়েছে। নিমসায় ৩ টি প্রাথমিক বিদ্যালয়, ১ টি জুনিয়র মাধ্যমিক বিদ্যালয়, ১ মাধ্যমিক বিদ্যালয়, ১ উচ্চ মাধ্যমিক বিদ্যালয় পরিচালিত হয়।

অর্থনীতি
--------

শহরটির অর্থনীতি কয়লা খনির উপরে নির্ভরশীল। এছাড়া শহরটির পার্শ্ববর্তী এলাকায় প্রধান অর্থকরী ফসল হিসাবে ধান চাষ করা হয়।

তথ্যসূত্র
---------

1. ↑  "2011 Census – Primary Census Abstract Data Tables"। *West Bengal – District-wise*। Registrar General and Census Commissioner, India। সংগ্রহের তারিখ ২৭ আগস্ট ২০১৮।
2. ↑  "Nimsha Khottadih Alinagar High School"। Schools.org.in। সংগ্রহের তারিখ ২৭ মে ২০২০।
3. ↑  "Bhuri Farfari S. Jr. High School"। Schools.org.in। সংগ্রহের তারিখ ২৭ মে ২০২০।
4. ↑  "District Census Handbook Barddhaman, Census of India 2011, Series 20, Part XII A" (পিডিএফ)। *Section II Town Directory, Pages 1179-1210; Statement I: Status and Growth History, Page 1179; Statement II: Physical Aspects and Location of Towns, Page 1188; Statement III: Civic and other Amenities, Page 1191; Statement IV: Medical Facilities, Page 1196; Statement V: Educational, Recreational and Cultural Facilities, Page 1200; Statement VI:Industry and Banking, Page 1209*। Directorate of census Operations V, West Bengal। সংগ্রহের তারিখ ১৪ মে ২০২০।

বহিঃসংযোগ
---------

টেমপ্লেট:পশ্চিম বর্ধমান জেলা
**মসজিদ আদ দাহাব** (অথবা **ম্যানিলা গোল্ডেন মস্ক অ্যান্ড কালচারাল সেন্টার**, **সোনালী মসজিদ**, এবং **গোল্ডেন মসজিদ**; ফিলিপিনো: *Gintong Masjid*) ফিলিপাইনের ম্যানিলা শহরের কিয়াপো জেলার বেশিরভাগ মুসলমান এলাকায় অবস্থিত একটি মসজিদ। এটি মেট্রো ম্যানিলার সবচেয়ে বৃহত্তম মসজিদ হিসেবে বিবেচনা করা হয়।

পটভূমি
------

গোল্ডেন মসজিদ তার সোনার আঁকা গম্বুজের পাশাপাশি গ্লোবো ডি ওরো স্ট্রিটে অবস্থানের জন্য এর নাম অর্জন করেছে। ফিলিপাইনের সাবেক ফার্স্ট লেডি ইমেল্ডা মার্কোসের তত্ত্বাবধানে ১৯৭৬ সালের ৪ আগস্ট লিবিয়ার রাষ্ট্রপতি মুয়াম্মার আল গাদ্দাফির সফরের জন্য নির্মাণ কাজ শুরু হয়, যদিও তার সফর বাতিল করা হয়। এটি বর্তমানে ম্যানিলার মুসলমান সম্প্রদায়র মধ্যে অনেককে পরিবেশন করে, এবং শুক্রবারের জুমার সময়ে এটি বিশেষভাবে ভরা থাকে। মসজিদটিতে ২২,০০০ জন মুসল্লি থাকতে পারে।

মসজিদে বিদেশী ও স্থানীয় প্রভাবের মিশ্রণ রয়েছে। এর গম্বুজ এবং পূর্ববর্তী মিনারগুলো মধ্যপ্রাচ্যের কাঠামোর অনুকরণে তৈরি যেখানে এর জ্যামিতিক নকশাগুলো জাতিগত মারানাও, মাগুইন্দানাও এবং তাসুগ শিল্পের রঙ এবং বৈচিত্র থেকে অনেকটাই ধার করে। বাঁকা রেখাগুলি মারানাও শিল্পে সর্প মোটিফের উপর ভিত্তি করে তৈরি। মসজিদটি শিল্পী আন্তোনিও দুমলাওর দাগযুক্ত কাঁচের প্যানেল প্রদর্শন করত। কাঁচের প্যানেলগুলো এখন ফার ইস্টার্ন বিশ্ববিদ্যালয়তে আছে।

মসজিদ প্রশাসকদের মতে, তৎকালীন মেয়র লিতো আতিয়েনজার সময়ে কাঠামোগত অখণ্ডতার সমস্যার কারণে মিনারটি ভেঙে ফেলা হয়েছিল। ১.২ কোটি ফিলিপাইনি পেসোর লক্ষ্যে পৌঁছানোর জন্য সারা বিশ্ব থেকে অনুদান বর্ষিত হওয়ায় মিনারটি পুনর্নির্মাণের পরিকল্পনা ইতিমধ্যেই ছিল৷ গম্বুজের পরিমাপ হচ্ছে ব্যাসে ১২ মিটার (৩৯ ফু) এবং উচ্চতায় ১০ মিটার (৩৩ ফু)।

পরিবহন
------

ম্যানিলা এলআরটি লাইন ১ এর ক্যারিয়েডো স্টেশনের দক্ষিণ-পূর্বে হাঁটার দূরত্বের মধ্যে মসজিদটি অ্যাক্সেসযোগ্য। এটি জিপনি, বাস এবং ইউভি এক্সপ্রেস কেসোন বুলেভার্ড, রিজাল অ্যাভিনিউ, এবং কার্লোস পালাঙ্কা সিনিয়র স্ট্রিট (ইচাগ) রুটেও অ্যাক্সেসযোগ্য।

আরও দেখুন
---------


উইকিমিডিয়া কমন্সে **মসজিদ আদ দাহাব** সংক্রান্ত মিডিয়া রয়েছে।

* ফিলিপাইনে ইসলাম

তথ্যসূত্র
---------

1. 1 2  Angeles, Vivienne (২০০৯)। "Constructing Identity: Visual Expressions of Islam in the Predominantly Catholic Philippines"। *Identity in Crossroad Civilisations: Ethnicity, Nationalism and Globalism in Asia*। আমস্টারডাম বিশ্ববিদ্যালয় প্রেস: ১৯৫–২১৮। আইএসবিএন 9789089641274। [*স্থায়ীভাবে অকার্যকর সংযোগ*]
2. ↑  Rodell, Paul (২০০২)। *Culture and Customs of the Philippines*। গ্রিনউড পাবলিশিং গ্রুপ। আইএসবিএন 9780313304156।

বহিঃসংযোগ
---------

* „গোল্ডেন মসজিদ", গ্লোবো দে ওরো রাস্তা, কিয়াপো, ম্যানিলা. পিনোয় ট্রাভেল ব্লগ, ২০০৬.
* ভিস্তাপিনাস: গোল্ডেন মসজিদ
**জেইম এরিকা মারে** (জন্ম ২১ জুলাই ১৯৭৬) একজন ইংরেজ অভিনেত্রী। তিনি বিবিসি ধারাবাহিক *হাসল* (২০০৪-২০১২)-এ স্ট্যাসি মনরো চরিত্রে, শোটাইম ধারাবাহিক *ডেক্সটার* (২০০৭)-এ লিলা ওয়েস্ট চরিত্রে, স্টারজ মিনিধারাবাহিক *স্পার্টাকাস: গডস অফ দ্য এরিনা* (২০১১)-এ গাইয়া চরিত্রে, সিডব্লিউ ধারাবাহিক *রিঙ্গার* (২০১১-২০১২)-এ অলিভিয়া চার্লস চরিত্রে, সাইফাই ধারাবাহিক *ওয়ারহাউস ১৩* (২০১০–২০১৪)-এ হেলেনা জি. ওয়েলস চরিত্রে, সাইফাই ধারাবাহিক ডিফিয়েন্স (২০১৩–২০১৫)-এ স্টাহমা টার চরিত্রে, এবিসি ধারাবাহিক *ওয়ান্স আপন এ টাইম* (২০১৬-২০১৭) ফিওনা/দ্য ব্ল্যাক ফেয়ারি চরিত্রে, সিডব্লিউ ধারাবাহিক *দ্য অরিজিনালস* (২০১৮)-এ অ্যান্টোনেট চরিত্রে এবং *গোথামে* নাইসা আল ঘুল চরিত্রে অভিনয় করার জন্য পরিচিত।

প্রাথমিক জীবন এবং শিক্ষা
------------------------

মারে ১৯৭৬ সালের ২১ জুলাই হ্যামারস্মিথ, লন্ডন, ইংল্যান্ডে এলেন এবং বিলি মারের ঘরে জন্মগ্রহণ করেন। তার এ লেভেল শেষ করার ঠিক আগে, মারে ডিসলেক্সিয়া রোগে আক্রান্ত হয়েছিলেন।  তিনি লন্ডন স্কুল অফ ইকোনমিক্সে সংক্ষিপ্তভাবে দর্শন এবং মনোবিজ্ঞান অধ্যয়ন করেন, কিন্তু ড্রামা সেন্টার লন্ডনে প্রশিক্ষণের জন্য বাদ পড়েন, যেখানে তিনি ২০০০ সালে স্নাতক হন।

তথ্যসূত্র
---------

1. ↑  "Jamie Murray"। BBC Drama Faces। সংগ্রহের তারিখ ১১ মে ২০০৮।
2. ↑  "BBC - Press Office - Hustle Jaime Murray"।

বহিঃসংযোগ
---------

* ইন্টারনেট মুভি ডেটাবেজে জেইম মারে (ইংরেজি)
* টুইটারে জেইম মারে উইকিউপাত্তে এটি সম্পাদনা করুন
* ইন্সটাগ্রামে Jaime Murray
* ফেসবুকে জেইম মারে